Μητροπολίτης Αργυροκάστρου Ναθαναήλ

Ο Μητροπολίτης Ναθαναήλ (κατά κόσμον Κωνσταντίνος Στεργίου, κατόπιν Λαυριώτης, Ταξιάρχες Τρικάλων, 1957) είναι Έλληνας Ορθόδοξος κληρικός, θεολόγος και επίσκοπος της Ορθόδοξης Εκκλησίας της Αλβανίας, που διατελεί Μητροπολίτης Αργυροκάστρου από τον Σεπτέμβριο του 2025.

 Πρώιμα χρόνια 
Σε ηλικία 17 ετών εισήλθε στη Μονή Μεγίστης Λαύρας στο Άγιο Όρος και το 1978 αποφοίτησε από την Αθωνιάδα Σχολή. Το 1979, στη Μονή Μεγίστης Λαύρας, έδωσε μοναστικούς όρκους με το όνομα Ναθαναήλ, προς τιμήν του Αποστόλου Βαρθολομαίου, ονομαζόμενου και Ναθαναήλ. Συνέχισε τις σπουδές του στη Θεολογική Σχολή του Αριστοτελείου Πανεπιστημίου Θεσσαλονίκης, από όπου αποφοίτησε το 1982. Την ίδια χρονιά χειροτονήθηκε στο βαθμό του ιεροδιάκονου και το 1987 σε ιερομόναχο από τον Επίσκοπο Ροδοστόλου Χρυσόστομο.

 Από το Άγιον Όρος στην ανασύσταση της Εκκλησίας στην Αλβανία 
Έζησε στον Άθω μέχρι το 1991, όταν, μετά την πτώση του κομμουνιστικού καθεστώτος στην Αλβανία, πήγε εκεί για να συμμετέχει στο ιεραποστολικό έργο αναβίωσης της εκκλησιαστικής ζωής. Από το 1991 έως το 2011 διετέλεσε εφημέριος και ιεροκήρυκας στην Ιερά Μητρόπολη Αργυροκάστρου, καθώς και καθηγητής στην Εκκλησιαστική Σχολή του Τιμίου Σταυρού Αργυροκάστρου και μιλάει καλά την αλβανική γλώσσα. Παράλληλα, επισκεπτόταν συχνά τα Τρίκαλα, όπου είχε πολλούς φίλους.

 Επίσκοπος και βοηθός του Αρχιεπισκόπου 
Στις 19 Ιανουαρίου 2012, με απόφαση της Ιεράς Συνόδου της Ορθόδοξης Εκκλησίας της Αλβανίας, εξελέγη ομόφωνα τιτουλάριος Επίσκοπος με τον τίτλο «Αμαντίας» και με καθήκοντα υπευθύνου για τη μοναστική περιουσία της Ορθόδοξης Εκκλησίας της Αλβανίας. τελέστηκε η χειροτονία του στον Καθεδρικό Ναό Ευαγγελισμού της πόλης των Τιράνων, από τον Αρχιεπίσκοπος Τιράνων και πάσης Αλβανίας Αναστάσιος, με τη συμμετοχή όλων των άλλων επισκόπων της τοπικής Εκκλησίας. Στις 7 Απριλίου 2016, η Ιερά Σύνοδος αποφάσισε την αναβάθμιση της Επισκοπής Αμαντίας σε Μητρόπολη και του ίδιου σε Μητροπολίτη, αναθέτοντάς του καθήκοντα Αρχιγραμματέα της. Ήταν, επίσης, βοηθός του Αρχιεπισκόπου Τιράνων, Δυρραχίου και πάσης Αλβανίας.

 Μητροπολίτης Αργυροκάστρου 
Στις 16 Σεπτεμβρίου 2025, εξελέγη Μητροπολίτης Αργυροκάστρου.

Παραπομπές

Εξωτερικοί σύνδεσμοι
 Τρικαλινός Μητροπολίτης στην Εκκλησία της Αλβανίας trikalaole.gr

Κατηγορία:Επίσκοποι της Ορθόδοξης Εκκλησίας της Αλβανίας